ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยค่าใช้จ่ายในการฝึกอบรมของสำนักงานศาลปกครองพ.ศ. ๒๕๔๓ อาศัยอำนาจตามความในมาตรา๘๔ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยค่าใช้จ่ายในการฝึกอบรมของสำนักงานศาลปกครอง พ.ศ. ๒๕๔๓ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้สำนักงาน หมายความว่า สำนักงานศาลปกครองการฝึกอบรม[๒] หมายความว่า การอบรม การประชุม การเสวนาหรือสัมมนาทางวิชาการหรือเชิงปฏิบัติการ การบรรยายพิเศษ การฝึกศึกษาการปฏิบัติการวิจัย หรือที่เรียกชื่ออย่างอื่น ทั้งในประเทศและต่างประเทศโดยมีหลักสูตรและช่วงเวลาจัดที่แน่นอนที่มีวัตถุประสงค์เพื่อพัฒนาบุคคลหรือประสิทธิภาพในการปฏิบัติงานโดยไม่มีการรับปริญญาและให้หมายความรวมถึงการดูงานและการฝึกงานด้วยการฝึกศึกษา[๓] หมายความว่า การเพิ่มพูนความรู้ ความชำนาญหรือประสบการณ์ด้วยการศึกษาและฝึกปฏิบัติการปฏิบัติการวิจัย[๔] หมายความว่า การทำงานวิจัยที่กำหนดไว้เป็นส่วนหนึ่งของหลักสูตรการฝึกอบรมการดูงาน หมายความว่าการเพิ่มพูนความรู้หรือประสบการณ์ด้วยการสังเกตการณ์ซึ่งกำหนดไว้ในหลักสูตรการฝึกอบรมและหมายความรวมถึงโครงการดูงานภายในประเทศหรือต่างประเทศที่สำนักงานหรือบุคคลอื่นจัดขึ้นด้วยการฝึกงาน หมายความว่าการเพิ่มพูนความรู้หรือประสบการณ์ด้วยการปฏิบัติงานหรือการปฏิบัติงานภาคสนามซึ่งกำหนดไว้ในหลักสูตรการฝึกอบรมและหมายความรวมถึงโครงการฝึกงานภายในประเทศหรือต่างประเทศที่สำนักงานหรือบุคคลอื่นจัดขึ้นด้วยหน่วยงานผู้จัด หมายความว่า สำนักงาน ส่วนราชการอื่นองค์การมหาชน รัฐวิสาหกิจ หน่วยงานของรัฐอื่นหรือเอกชนซึ่งเป็นผู้จัดการฝึกอบรมหรือจัดร่วมกันผู้เข้ารับการฝึกอบรม[๕] หมายความว่า(๑) ตุลาการศาลปกครอง ข้าราชการฝ่ายศาลปกครอง พนักงานราชการศาลปกครองหรือลูกจ้างของสำนักงาน และให้หมายความรวมถึงบุคคลที่ได้ผ่านการคัดเลือกเพื่อเสนอแต่งตั้งให้เป็นตุลาการศาลปกครองแต่ยังอยู่ในระหว่างดำเนินการเพื่อทรงพระกรุณาโปรดเกล้า ฯ แต่งตั้งและบุคคลที่ผ่านการสอบแข่งขันหรือการคัดเลือกแต่ยังอยู่ในระหว่างรอการบรรจุแต่งตั้งหรือจ้างเป็นข้าราชการฝ่ายศาลปกครองพนักงานราชการศาลปกครอง หรือลูกจ้างของสำนักงาน แล้วแต่กรณี หรือ(๒)เจ้าหน้าที่อื่นของรัฐที่สำนักงานเห็นสมควรให้เข้ารับการฝึกอบรมตามโครงการหรือหลักสูตรการฝึกอบรมที่สำนักงานเป็นผู้จัดหรือ(๓)บุคคลที่มิใช่บุคลากรของรัฐที่สำนักงานเห็นสมควรให้เข้ารับการฝึกอบรมตามโครงการหรือหลักสูตรการฝึกอบรมที่สำนักงานเป็นผู้จัดการจัดฝึกอบรมตาม (๒) และ (๓)ต้องเป็นไปเพื่อประโยชน์ต่อการพัฒนาหลักกฎหมายมหาชน การบริหารราชการแผ่นดินการพัฒนาบุคลากรด้านกฎหมายมหาชนหรือการเสริมสร้างความรู้ความเข้าใจเกี่ยวกับศาลปกครองการฝึกอบรมระดับต้น[๖] (ยกเลิก)การฝึกอบรมระดับกลาง[๗] (ยกเลิก)การฝึกอบรมระดับสูง[๘] (ยกเลิก)การฝึกอบรมประเภท ก[๙] หมายความว่าการฝึกอบรมที่ผู้เข้ารับการฝึกอบรมเกินกึ่งหนึ่งเป็นตุลาการศาลปกครองข้าราชการตำแหน่งประเภททั่วไประดับทักษะพิเศษประเภทวิชาการระดับเชี่ยวชาญและระดับทรงคุณวุฒิ ประเภทอำนวยการระดับสูงประเภทบริหารระดับต้นและระดับสูง หรือตำแหน่งที่เทียบเท่าการฝึกอบรมประเภท ข[๑๐] หมายความว่าการฝึกอบรมที่ผู้เข้ารับการฝึกอบรมเกินกึ่งหนึ่งเป็นข้าราชการตำแหน่งประเภททั่วไประดับปฏิบัติงานระดับชำนาญงาน และระดับอาวุโส ประเภทวิชาการระดับปฏิบัติการ ระดับชำนาญการและระดับชำนาญการพิเศษ ประเภทอำนวยการระดับต้น หรือตำแหน่งที่เทียบเท่าและให้หมายความรวมถึงการฝึกอบรมที่ผู้เข้ารับการฝึกอบรมเกินกึ่งหนึ่งเป็นพนักงานราชการศาลปกครองหรือลูกจ้างของสำนักงานด้วยการฝึกอบรมบุคคลภายนอก[๑๑] หมายความว่า การฝึกอบรมที่ผู้เข้ารับการฝึกอบรมเกินกึ่งหนึ่งมิใช่เจ้าหน้าที่ของรัฐค่าอาหาร หมายความว่า ค่าอาหารเช้าอาหารกลางวันและอาหารเย็นวิทยากร หมายความว่า ผู้บรรยาย ผู้อภิปรายผู้เสนอหรือผู้วิจารณ์บทความหรือรายงาน หรือที่เรียกชื่ออย่างอื่นที่ทำหน้าที่ให้ความรู้แก่ผู้เข้ารับการฝึกอบรมตามหลักสูตรแต่ไม่รวมถึงผู้จัดการฝึกอบรมเลขาธิการ หมายความว่า เลขาธิการสำนักงานศาลปกครองข้อ๔ให้เลขาธิการเป็นผู้รักษาการตามระเบียบนี้ และให้มีอำนาจออกประกาศ คำสั่งหลักเกณฑ์ และวิธีการเพื่อประโยชน์ในการปฏิบัติตามระเบียบนี้ข้อ๕ ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑การอนุมัติให้จัดการฝึกอบรม ข้อ๖[๑๒] หลักสูตร เรื่อง หรือหัวข้อในการฝึกอบรมหรือการจัดการฝึกอบรมที่สำนักงานเป็นผู้จัดหรือจัดร่วมกับหน่วยงานผู้จัดอื่นต้องได้รับอนุมัติจากเลขาธิการข้อ๗ การเดินทางไปจัดการฝึกอบรมการเข้ารับการฝึกอบรม และการเดินทางไปต่างประเทศ ตามที่กำหนดในหลักสูตรการฝึกอบรมทุกหลักสูตรไม่ว่าจะเป็นหลักสูตรที่สำนักงานเป็นผู้จัดหรือจัดร่วมกับหน่วยงานผู้จัดอื่นหรือไม่ต้องได้รับอนุมัติจากผู้มีอำนาจอนุมัติตามข้อ ๘โดยให้พิจารณาอนุมัติเฉพาะผู้ที่ปฏิบัติหน้าที่เกี่ยวข้องหรือจะได้รับประโยชน์จากการฝึกอบรมนั้นตามจำนวนที่เห็นสมควรและประหยัดในกรณีที่หลักสูตรการฝึกอบรมใดกำหนดให้ผู้ไปจัดการฝึกอบรมหรือผู้เข้ารับการฝึกอบรมต้องเดินทางในประเทศครั้งหนึ่งหรือหลายครั้งให้ถือว่าการอนุมัติให้เดินทางไปจัดการฝึกอบรมหรือการอนุมัติให้เข้ารับการฝึกอบรมเป็นการอนุมัติให้เดินทางในประเทศตามหลักสูตรด้วยข้อ ๘[๑๓]ให้บุคคลดังต่อไปนี้เป็นผู้มีอำนาจอนุมัติการเดินทางไปจัดการฝึกอบรมการเข้ารับการฝึกอบรม และการเดินทางไปต่างประเทศตามที่กำหนดในหลักสูตรการฝึกอบรมทุกหลักสูตร(๑) เลขาธิการ สำหรับข้าราชการฝ่ายศาลปกครอง พนักงานราชการศาลปกครองและลูกจ้างของสำนักงาน ทุกตำแหน่ง(๒) อธิบดีศาลปกครองชั้นต้นสำหรับตุลาการในศาลปกครองชั้นต้นในศาลนั้น(๓) ประธานศาลปกครองสูงสุด สำหรับตุลาการในศาลปกครองสูงสุดอธิบดีศาลปกครองชั้นต้นตุลาการในศาลปกครองชั้นต้นที่เรียกชื่ออย่างอื่นที่ปฏิบัติหน้าที่ประจำศาลปกครองสูงสุดและเลขาธิการข้อ๙[๑๔] ในการขออนุมัติตามข้อ ๖ และข้อ ๗หากมีค่าใช้จ่ายที่จะต้องเบิกจากเงินงบประมาณหรือเงินอื่นใดของสำนักงาน ให้ผู้จัดทำโครงการฝึกอบรมผู้ขออนุมัติเข้ารับการฝึกอบรมที่สำนักงานไม่ใช่ผู้จัดหรือจัดร่วมกับหน่วยงานผู้จัดอื่นหรือผู้ขออนุมัติการเดินทางไปต่างประเทศตามที่กำหนดในหลักสูตรการฝึกอบรมตรวจสอบกับฝ่ายงบประมาณก่อนว่าค่าใช้จ่ายที่จะเบิกนั้นมีวงเงินกำหนดในทะเบียนคุมเงินงบประมาณรายจ่ายหรือไม่พร้อมทั้งเสนอหลักฐานที่เกี่ยวข้องไปพร้อมหนังสือขออนุมัติด้วยในกรณีที่ปรากฏว่ามีการกำหนดวงเงินไว้เพื่อการนั้น หรือไม่มีการกำหนดวงเงินแต่มีคำรับรองจากหน่วยงานที่เกี่ยวข้องว่าสามารถจัดสรรเงินงบประมาณรายจ่ายอื่นมาใช้เพื่อการนั้นได้ให้ผู้มีอำนาจตามข้อ๘ พิจารณาอนุมัติได้ข้อ๑๐การฝึกอบรมในประเทศหรือต่างประเทศที่ได้รับความช่วยเหลือจากหน่วยงานภายในประเทศหรือต่างประเทศทั้งหมดไม่ว่าเป็นเงิน บริการ หรือสิ่งของ ให้งดเบิกค่าใช้จ่ายตามระเบียบนี้กรณีได้รับความช่วยเหลือจากหน่วยงานภายในประเทศหรือต่างประเทศบางส่วนหากจำเป็นต้องเบิกค่าใช้จ่ายสมทบให้เบิกค่าใช้จ่ายส่วนที่ไม่ได้รับความช่วยเหลือตามหลักเกณฑ์ของระเบียบนี้ข้อ๑๑บุคคลที่จะเบิกค่าใช้จ่ายในการฝึกอบรมตามระเบียบนี้ ได้แก่(๑)[๑๕]ประธานในพิธีเปิดหรือพิธีปิดการฝึกอบรม แขกผู้มีเกียรติ และผู้ติดตาม(๒)[๑๖]ตุลาการศาลปกครอง ข้าราชการฝ่ายศาลปกครอง พนักงานราชการศาลปกครองและลูกจ้างของสำนักงาน ที่ได้รับมอบหมายให้ปฏิบัติหน้าที่ในการจัดการฝึกอบรม(๓)วิทยากร(๔)ผู้ปฏิบัติงานลักษณะพิเศษ(๕)ผู้เข้ารับการฝึกอบรม(๖)ผู้สังเกตการณ์ข้อ๑๒[๑๗] (ยกเลิก)ข้อ๑๓ การเบิกค่าใช้จ่ายตามระเบียบนี้(๑)ข้าราชการแต่ละประเภทให้เป็นไปตามระดับตำแหน่งหรือชั้นยศตามพระราชกฤษฎีกาว่าด้วยค่าใช้จ่ายในการเดินทางไปราชการโดยอนุโลม สำหรับตุลาการศาลปกครองชั้นต้นให้เบิกจ่ายในอัตราเทียบเท่าข้าราชการระดับ ๑๐ ตุลาการศาลปกครองสูงสุด ให้เบิกจ่ายในอัตราเทียบเท่าข้าราชการระดับปลัดกระทรวงประธานศาลปกครองสูงสุดและรองประธานศาลปกครองสูงสุดให้เบิกจ่ายในอัตราเทียบเท่าประธานศาลฎีกาและรองประธานศาลฎีกา(๒)ลูกจ้างให้เป็นไปตามหลักเกณฑ์การเทียบตำแหน่งลูกจ้างในการเบิกค่าใช้จ่ายในการเดินทางไปราชการที่กระทรวงการคลังกำหนดข้อ๑๔[๑๘] การเทียบตำแหน่งของบุคคลตามข้อ๑๑ (๑) (๒) (๓) (๔) (๖) ที่มิได้เป็นข้าราชการ พนักงานหรือลูกจ้างของทางราชการเพื่อเบิกจ่ายค่าใช้จ่ายตามระเบียบนี้ให้เทียบตำแหน่งดังนี้(๑) บุคคลที่สำนักงานหรือทางราชการกำหนดเทียบระดับตำแหน่งไว้แล้ว(๒) บุคคลที่เคยรับราชการมาแล้วให้เทียบตามระดับตำแหน่งหรือชั้นยศครั้งสุดท้ายก่อนออกจากราชการ(๓) วิทยากรในการฝึกอบรมประเภท กให้เทียบเท่าข้าราชการตำแหน่งประเภทบริหารระดับสูง สำหรับการฝึกอบรมประเภท ขและการฝึกอบรมบุคคลภายนอก ให้เทียบเท่าข้าราชการตำแหน่งประเภทอำนวยการระดับต้น(๔) นอกจาก (๑) (๒) หรือ (๓)ให้เลขาธิการพิจารณาเทียบตำแหน่งตามความจำเป็นและเหมาะสมโดยถือหลักการเทียบตำแหน่งของสำนักงานหรือทางราชการตาม (๑) เป็นเกณฑ์ในการพิจารณาข้อ ๑๔/๑[๑๙]การเทียบตำแหน่งผู้เข้ารับการฝึกอบรมที่มิได้เป็นเจ้าหน้าที่ของรัฐเพื่อเบิกจ่ายค่าใช้จ่ายตามระเบียบนี้ให้เทียบตำแหน่งดังนี้(๑) ผู้เข้ารับการฝึกอบรมในการฝึกอบรมประเภท กให้เทียบได้ไม่เกินสิทธิของข้าราชการตำแหน่งประเภทบริหารระดับสูง(๒) ผู้เข้ารับการฝึกอบรมในการฝึกอบรมประเภท ขให้เทียบได้ไม่เกินสิทธิของข้าราชการตำแหน่งประเภทอำนวยการระดับต้นหมวด ๒ค่าใช้จ่ายของสำนักงานในการจัดการฝึกอบรมในประเทศ ข้อ๑๕การพิจารณาหาสถานที่เพื่อจัดการฝึกอบรม ให้อยู่ในดุลพินิจของเลขาธิการข้อ ๑๖[๒๐] ค่าใช้จ่ายในการจัดการฝึกอบรม ได้แก่(๑) ค่าใช้จ่ายเกี่ยวกับการใช้และการตกแต่งสถานที่ในการฝึกอบรม(๒) ค่าใช้จ่ายในพิธีเปิดหรือพิธีปิดการฝึกอบรม(๓) ค่าวัสดุ เครื่องเขียน และอุปกรณ์(๔) ค่าพิมพ์และเขียนใบประกาศนียบัตร(๕) ค่าพิมพ์เอกสารและสิ่งตีพิมพ์(๖) ค่าใช้จ่ายในการติดต่อสื่อสาร(๗) ค่าเช่าอุปกรณ์ต่าง ๆ ในการฝึกอบรม(๘) ค่าใช้จ่ายอื่นที่จำเป็นในการจัดการฝึกอบรม(๙) ค่าอาหารว่างและเครื่องดื่ม(๑๐) ค่าสมนาคุณวิทยากร(๑๑) ค่าอาหาร(๑๒) ค่าเช่าที่พัก(๑๓) ค่ายานพาหนะ(๑๔) ค่าตอบแทนผู้ปฏิบัติงานลักษณะพิเศษ(๑๕) ค่าหนังสือสำหรับผู้เข้ารับการฝึกอบรม(๑๖) ค่ากระเป๋าหรือสิ่งที่ใช้บรรจุเอกสารสำหรับผู้เข้ารับการฝึกอบรม(๑๗) ค่าของสมนาคุณในการดูงานตามระเบียบนี้ค่าใช้จ่ายตาม (๑) ถึง (๙) และ (๑๕) ให้เบิกจ่ายได้เท่าที่จ่ายจริงตามความจำเป็น เหมาะสม และประหยัดค่าใช้จ่ายตาม (๑๒) และ (๑๔)ให้เบิกจ่ายตามหลักเกณฑ์และอัตราตามที่กำหนดไว้ในระเบียบนี้ค่าใช้จ่ายตาม (๑๐) (๑๑) (๑๓) (๑๖) และ (๑๗)ให้เบิกจ่ายได้ตามหลักเกณฑ์และอัตราที่กระทรวงการคลังกำหนดข้อ๑๗[๒๑] (ยกเลิก)ข้อ ๑๘[๒๒] ค่าอาหารตามข้อ ๑๖ (๑๑)ในกรณีที่สำนักงานออกค่าใช้จ่ายในการจัดอาหารสำหรับบุคคลตามข้อ ๑๑ให้เบิกจ่ายค่าอาหารได้เท่าที่จ่ายจริง แต่ไม่เกินอัตราที่กระทรวงการคลังกำหนดให้ใช้กับเจ้าหน้าที่ของรัฐข้อ ๑๙[๒๓] ค่าเช่าที่พักตามข้อ ๑๖ (๑๒)ในกรณีที่สำนักงานกำหนดให้พักแรมร่วมกันและออกค่าใช้จ่ายเกี่ยวกับที่พักสำหรับบุคคลตามข้อ๑๑ ให้ปฏิบัติตามหลักเกณฑ์ดังนี้(๑) การจัดที่พักให้แก่ผู้เข้ารับการฝึกอบรม สำหรับการฝึกอบรมข้าราชการประเภทข และการฝึกอบรมบุคคลภายนอก ให้พักรวมกันตั้งแต่สองคนขึ้นไปโดยให้พักห้องพักคู่เว้นแต่เป็นกรณีที่ไม่เหมาะสมหรือมีเหตุจำเป็นไม่อาจพักรวมกับผู้อื่นได้อาจจัดให้พักห้องพักคนเดียวได้(๒) การจัดที่พักให้แก่ผู้สังเกตการณ์หรือเจ้าหน้าที่ตำแหน่งประเภทอำนวยการระดับต้นตำแหน่งประเภทวิชาการระดับปฏิบัติการ ระดับชำนาญการ ระดับชำนาญการพิเศษและตำแหน่งประเภททั่วไประดับปฏิบัติงาน ระดับชำนาญงาน ระดับอาวุโสให้พักรวมกันตั้งแต่สองคนขึ้นไป โดยให้พักห้องพักคู่เว้นแต่เป็นกรณีที่ไม่เหมาะสมหรือมีเหตุจำเป็นไม่อาจพักรวมกับผู้อื่นได้อาจจัดให้พักห้องพักคนเดียวได้ส่วนผู้สังเกตการณ์หรือเจ้าหน้าที่ตำแหน่งประเภทบริหารระดับต้น ระดับสูงหรือตำแหน่งที่เทียบเท่าตำแหน่งประเภทอำนวยการระดับสูงตำแหน่งประเภทวิชาการระดับเชี่ยวชาญ ระดับทรงคุณวุฒิ และตำแหน่งประเภททั่วไประดับทักษะพิเศษจะจัดให้พักห้องพักคนเดียวก็ได้(๓) การจัดที่พักให้แก่ประธานในพิธีเปิดหรือพิธีปิดการฝึกอบรมแขกผู้มีเกียรติ และผู้ติดตาม หรือวิทยากรให้พักห้องพักคนเดียวหรือพักห้องพักคู่ก็ได้และเบิกจ่ายค่าเช่าที่พักได้เท่าที่จ่ายจริง(๔) อัตราค่าเช่าที่พัก ให้เบิกจ่ายได้เท่าที่จ่ายจริงแต่ไม่เกินอัตราค่าเช่าที่พักที่สำนักงานกำหนดตามความจำเป็น เหมาะสม และประหยัดข้อ๒๐ ค่ายานพาหนะ ตามข้อ ๑๖ (๑๓)กรณีสำนักงานจัดยานพาหนะระหว่างการฝึกอบรมและออกค่าใช้จ่ายดังกล่าวสำหรับบุคคลตามข้อ๑๑ และข้อ ๑๒ ให้เบิกจ่ายตามหลักเกณฑ์ดังนี้(๑)กรณีใช้ยานพาหนะของสำนักงาน หรือกรณียืมยานพาหนะจากส่วนราชการหรือบุคคลอื่นให้เบิกค่าน้ำมันเชื้อเพลิงได้เท่าที่จ่ายจริง(๒)[๒๔]กรณีนอกจาก (๑)ให้เบิกจ่ายได้ตามหลักเกณฑ์และอัตราตามพระราชกฤษฎีกาค่าใช้จ่ายในการเดินทางไปราชการดังนี้(๒.๑) การฝึกอบรมประเภท กให้เบิกจ่ายได้ในอัตราตามสิทธิของข้าราชการตำแหน่งประเภทบริหารระดับสูงเว้นแต่ในกรณีเดินทางโดยเครื่องบินให้ใช้ชั้นธุรกิจในกรณีที่ไม่สามารถเดินทางโดยชั้นธุรกิจได้ให้เดินทางโดยชั้นหนึ่ง(๒.๒) การฝึกอบรมประเภท ข ให้เบิกจ่ายได้ในอัตราตามสิทธิของข้าราชการประเภททั่วไประดับชำนาญงาน(๒.๓) การฝึกอบรมบุคคลภายนอกให้เบิกจ่ายได้ในอัตราตามสิทธิของข้าราชการตำแหน่งประเภททั่วไประดับปฏิบัติงานทั้งนี้ ให้เบิกจ่ายค่าพาหนะได้เท่าที่จ่ายจริงตามความจำเป็น เหมาะสมและประหยัดสำหรับอัตราค่าพาหนะที่มิใช่เครื่องบินที่จัดให้เดินทางเป็นหมู่คณะ ให้เบิกจ่ายได้เท่าที่จ่ายจริงข้อ ๒๑[๒๕]ในกรณีที่สำนักงานเป็นผู้ติดต่อประสานงานเรื่องจัดอาหาร ที่พักหรือยานพาหนะ แทนบุคคลตามข้อ ๑๑ ให้สำนักงานดำเนินการดังนี้(๑) คำนวณค่าใช้จ่ายเฉลี่ยต่อคนแต่ละประเภทการฝึกอบรมและแจ้งให้หน่วยงานผู้ส่งทราบเพื่อเบิกจ่ายเงินค่าใช้จ่ายของผู้เข้ารับการฝึกอบรมและผู้สังเกตการณ์ต่อไปตามอัตราดังนี้(๑.๑) ค่าอาหารไม่เกินอัตราที่กระทรวงการคลังกำหนดให้ใช้กับเจ้าหน้าที่ของรัฐ(๑.๒) ค่าเช่าที่พักไม่เกินอัตราที่สำนักงานกำหนด ตามความจำเป็นเหมาะสม และประหยัด(๑.๓) ค่ายานพาหนะ ไม่เกินหลักเกณฑ์และอัตราตามข้อ ๒๐ (๒)(๒) ค่าใช้จ่ายสำหรับประธานในพิธีเปิดหรือพิธีปิดการฝึกอบรมข้าราชการ พนักงานราชการศาลปกครองหรือลูกจ้างที่ได้รับมอบหมายให้ปฏิบัติหน้าที่ในการจัดการฝึกอบรมแขกผู้มีเกียรติและผู้ติดตาม วิทยากรหรือผู้ปฏิบัติงานลักษณะพิเศษให้เบิกจ่ายได้ตามหลักเกณฑ์และอัตราเช่นเดียวกับผู้เข้ารับการฝึกอบรมแต่ละประเภทการฝึกอบรมโดยให้งดเบิกค่าใช้จ่ายดังกล่าวจากต้นสังกัด(๓) สำหรับการจัดที่พักและยานพาหนะ ให้ปฏิบัติตามหลักเกณฑ์ในข้อ ๑๙และข้อ ๒๐ข้อ ๒๒[๒๖] ในกรณีที่สำนักงานไม่จัดอาหาร ที่พักหรือยานพาหนะ หรือมิได้เป็นผู้ติดต่อประสานงานในเรื่องดังกล่าวให้สำนักงานเบิกจ่ายค่าใช้จ่ายในการเดินทางมาฝึกอบรมสำหรับบุคคลตามข้อ ๑๑แต่ถ้าบุคคลตามข้อ ๑๑ (๕) หรือ (๖) เป็นเจ้าหน้าที่ของรัฐ ให้เบิกจ่ายจากต้นสังกัด ทั้งนี้ ตามหลักเกณฑ์และวิธีการที่กำหนดไว้ในพระราชกฤษฎีกาค่าใช้จ่ายในการเดินทางไปราชการการคำนวณเวลาเพื่อเบิกเบี้ยเลี้ยงเดินทางให้นับตั้งแต่เวลาที่เดินทางออกจากสถานที่อยู่หรือสถานที่ปฏิบัติราชการตามปกติจนกลับถึงสถานที่อยู่หรือสถานที่ปฏิบัติราชการตามปกติแล้วแต่กรณี โดยให้นับยี่สิบสี่ชั่วโมงเป็นหนึ่งวันถ้าไม่ถึงยี่สิบสี่ชั่วโมงหรือเกินยี่สิบสี่ชั่วโมงและส่วนที่ไม่ถึงยี่สิบสี่ชั่วโมงหรือเกินยี่สิบสี่ชั่วโมงนั้นเกินกว่าสิบสองชั่วโมงให้ถือเป็นหนึ่งวัน แล้วนำจำนวนวันทั้งหมดมาคูณกับอัตราเบี้ยเลี้ยงเดินทางในกรณีที่ผู้จัดการฝึกอบรมจัดอาหารบางมื้อในระหว่างการฝึกอบรมให้หักเบี้ยเลี้ยงเดินทางที่คำนวณได้ในอัตรามื้อละ ๑ ใน ๓ของอัตราเบี้ยเลี้ยงเดินทางต่อวันการฝึกอบรมที่มีการจัดอาหารทุกมื้อ ให้งดจ่ายเบี้ยเลี้ยงเดินทางการเดินทางไปกลับระหว่างสถานที่อยู่หรือที่พักกับสถานที่จัดฝึกอบรมในช่วงระหว่างการฝึกอบรมห้ามเบิกจ่ายค่าพาหนะรับจ้าง (แท็กซี่) เว้นแต่เป็นกรณีที่มีเหตุจำเป็นเลขาธิการอาจอนุมัติให้เบิกจ่ายได้ตามความเหมาะสมเป็นกรณี ๆ ไปข้อ ๒๒/๑[๒๗] การจัดการฝึกอบรมบุคคลภายนอกถ้าสำนักงานไม่จัดอาหาร ที่พัก หรือยานพาหนะให้ ไม่ว่าทั้งหมดหรือจัดให้บางส่วนให้สำนักงานเบิกจ่ายค่าใช้จ่ายให้แก่ผู้เข้ารับการฝึกอบรมที่เป็นเจ้าหน้าที่ของรัฐตามหลักเกณฑ์ที่กำหนดไว้ในข้อ๒๒และให้สำนักงานเบิกจ่ายค่าใช้จ่ายทั้งหมดหรือเฉพาะส่วนที่ขาดให้แก่ผู้เข้ารับการฝึกอบรมที่มิได้เป็นเจ้าหน้าที่ของรัฐตามหลักเกณฑ์ที่กระทรวงการคลังกำหนดให้ใช้กับผู้เข้ารับการฝึกอบรมที่มิได้เป็นบุคลากรของรัฐข้อ ๒๒/๒[๒๘]การเบิกค่าเครื่องแต่งตัวในการเดินทางไปฝึกอบรมในต่างประเทศให้เบิกจ่ายได้เฉพาะผู้เข้ารับการฝึกอบรมที่เป็นตุลาการศาลปกครองข้าราชการฝ่ายศาลปกครอง พนักงานราชการศาลปกครอง ลูกจ้างของสำนักงาน ตามที่กระทรวงการคลังกำหนดให้ใช้กับเจ้าหน้าที่ของรัฐโดยให้ตุลาการศาลปกครองเบิกค่าเครื่องแต่งตัวได้ในอัตราข้าราชการตำแหน่งประเภทบริหารระดับสูงและให้พนักงานราชการศาลปกครองและลูกจ้างของสำนักงานเบิกค่าเครื่องแต่งตัวได้ในอัตราข้าราชการตำแหน่งประเภททั่วไประดับปฏิบัติงานข้อ ๒๓[๒๙]การจ่ายเงินค่าตอบแทนผู้ปฏิบัติงานลักษณะพิเศษตามข้อ ๑๖ (๑๔)ให้เบิกจ่ายค่าตอบแทนเฉพาะวันที่ปฏิบัติงาน ดังนี้(๑) พนักงานแปลหรือล่ามที่มิได้เป็นข้าราชการ พนักงานหรือลูกจ้างของส่วนราชการ องค์การมหาชน รัฐวิสาหกิจ หรือหน่วยงานอื่นของรัฐให้เบิกจ่ายค่าตอบแทนคนละชั่วโมงละไม่เกิน ๘๐๐ บาท โดยให้เบิกจ่ายได้ไม่เกินคนละ ๖,๐๐๐ บาท ต่อวัน(๒) พนักงานแปลหรือล่ามที่เป็นข้าราชการ พนักงานหรือลูกจ้างของส่วนราชการ องค์การมหาชน รัฐวิสาหกิจ หรือหน่วยงานอื่นของรัฐให้เบิกจ่ายค่าตอบแทนกึ่งหนึ่งของอัตราตาม (๑) เว้นแต่พนักงานแปลหรือล่ามที่เป็นข้าราชการฝ่ายศาลปกครองพนักงานราชการศาลปกครอง หรือลูกจ้างของสำนักงานซึ่งตามมาตรฐานกำหนดตำแหน่งกำหนดให้ปฏิบัติหน้าที่ลักษณะดังกล่าวให้งดเบิกจ่ายค่าตอบแทนในกรณีที่มีความจำเป็นจะต้องเบิกจ่ายค่าตอบแทนในอัตราเกินกว่าที่กำหนดไว้ในวรรคหนึ่งให้เสนอต่อเลขาธิการเพื่อพิจารณาอนุมัติเป็นกรณี ๆ ไป ทั้งนี้ ให้เบิกจ่ายได้ตามความจำเป็นเหมาะสม และเพื่อประโยชน์ของทางราชการเป็นหลักหมวด ๓ค่าใช้จ่ายของผู้เข้ารับการฝึกอบรมและผู้สังเกตการณ์ ข้อ๒๔ ค่าใช้จ่ายเป็นค่าลงทะเบียนค่าธรรมเนียมหรือค่าใช้จ่ายทำนองเดียวกันที่เรียกชื่ออย่างอื่นสำหรับผู้เข้ารับการฝึกอบรมให้เบิกจ่ายได้เท่าที่จ่ายจริงในอัตราที่หน่วยงานผู้จัดเรียกเก็บสำหรับการฝึกอบรมกรณีที่ค่าลงทะเบียนตามวรรคหนึ่งได้รวมค่าอาหารค่าที่พัก และหรือค่ายานพาหนะแล้วให้งดเบิกค่าใช้จ่ายในการเดินทางตามพระราชกฤษฎีกาว่าด้วยค่าใช้จ่ายในการเดินทางไปราชการแล้วแต่กรณีข้อ๒๕กรณีหน่วยงานผู้จัดออกค่าใช้จ่ายเกี่ยวกับค่าอาหาร ค่าที่พักและค่ายานพาหนะทั้งหมด ให้ผู้เข้ารับการฝึกอบรมและผู้สังเกตการณ์งดเบิกค่าใช้จ่ายดังกล่าวข้อ๒๖กรณีหน่วยงานผู้จัดออกค่าใช้จ่ายเกี่ยวกับค่าอาหาร ค่าที่พักและหรือค่ายานพาหนะให้ผู้เข้ารับการฝึกอบรมและผู้สังเกตการณ์เบิกค่าใช้จ่ายในการเดินทางตามพระราชกฤษฎีกาว่าด้วยค่าใช้จ่ายในการเดินทางไปราชการเฉพาะส่วนที่หน่วยงานผู้จัดมิได้ออกให้ ภายใต้หลักเกณฑ์ตามข้อ ๒๒ข้อ๒๗กรณีหน่วยงานผู้จัดเป็นผู้ติดต่อประสานงานเรื่องอาหาร ที่พักและหรือยานพาหนะ โดยสำนักงานซึ่งเป็นส่วนราชการผู้ส่งเป็นผู้ออกค่าใช้จ่ายให้เบิกค่าใช้จ่ายของผู้เข้ารับการฝึกอบรมและผู้สังเกตการณ์ตามจำนวนเงินต่อคนในอัตราไม่เกินที่กำหนดไว้ในข้อ๒๑สำหรับค่าใช้จ่ายในส่วนที่หน่วยงานผู้จัดมิได้ดำเนินการติดต่อประสานงานให้เบิกค่าใช้จ่ายในการเดินทางตามพระราชกฤษฎีกาว่าด้วยค่าใช้จ่ายในการเดินทางไปราชการภายใต้หลักเกณฑ์ตามข้อ๒๒ข้อ๒๘กรณีหน่วยงานผู้จัดไม่จัดหรือไม่ติดต่อประสานงานเกี่ยวกับค่าอาหารค่าที่พัก และค่ายานพาหนะให้ผู้เข้ารับการฝึกอบรมและผู้สังเกตการณ์เบิกค่าใช้จ่ายในการเดินทางตามพระราชกฤษฎีกาว่าด้วยค่าใช้จ่ายในการเดินทางไปราชการหมวด ๔ค่าใช้จ่ายเกี่ยวกับการฝึกอบรมที่จัดในต่างประเทศ ข้อ๒๙[๓๐] ค่าใช้จ่ายของผู้เข้ารับการฝึกอบรมและผู้สังเกตการณ์ในการเดินทางไปฝึกอบรมในต่างประเทศที่หน่วยงานผู้จัดเป็นหน่วยงานในประเทศหรือต่างประเทศให้ปฏิบัติตามหลักเกณฑ์ในหมวด ๓เว้นแต่กรณีที่หน่วยงานผู้จัดเป็นผู้ติดต่อประสานงานเรื่องจัดอาหาร ที่พักและยานพาหนะ หรือเรื่องหนึ่งเรื่องใด โดยสำนักงานเป็นผู้ออกค่าใช้จ่ายให้เบิกจ่ายค่าใช้จ่ายดังกล่าวได้ตามจำนวนที่หน่วยงานผู้จัดแจ้งแต่ทั้งนี้ต้องไม่เกินหลักเกณฑ์ดังนี้(๑)[๓๑]ค่าอาหาร ให้เบิกจ่ายได้เท่าที่จ่ายจริงแต่ไม่เกินอัตราเบี้ยเลี้ยงเดินทางเหมาจ่ายตามพระราชกฤษฎีกาค่าใช้จ่ายในการเดินทางไปราชการ(๒)[๓๒]ค่าเช่าที่พักให้เบิกจ่ายได้เท่าที่จ่ายจริงแต่ไม่เกินอัตราที่กระทรวงการคลังกำหนดให้ใช้กับเจ้าหน้าที่ของรัฐ(๓)ค่ายานพาหนะระหว่างการฝึกอบรม ไม่เกินหลักเกณฑ์และอัตราตามข้อ ๒๐ (๒)ข้อ ๒๙/๑[๓๓]โครงการหรือหลักสูตรการฝึกอบรมที่สำนักงานได้รับความช่วยเหลือค่าใช้จ่ายทั้งหมดจากหน่วยงานภายในประเทศหน่วยงานของต่างประเทศ หรือหน่วยงานหรือองค์กรระหว่างประเทศให้งดเบิกจ่ายค่าใช้จ่ายแต่ถ้าเป็นกรณีที่สำนักงานได้รับความช่วยเหลือค่าใช้จ่ายเพียงบางส่วนให้เบิกจ่ายค่าใช้จ่ายสมทบได้เฉพาะในส่วนที่ไม่ได้รับความช่วยเหลือ ทั้งนี้ตามหลักเกณฑ์และอัตราที่กระทรวงการคลังกำหนดให้ใช้กับเจ้าหน้าที่ของรัฐข้อ ๒๙/๒[๓๔]ในกรณีที่ตุลาการศาลปกครองหรือข้าราชการฝ่ายศาลปกครองได้รับอนุมัติให้เดินทางไปฝึกอบรมในต่างประเทศโดยได้รับความช่วยเหลือค่าใช้จ่ายในการเดินทางไปฝึกอบรมทั้งหมดให้งดเบิกจ่ายค่าใช้จ่ายแต่ถ้าเป็นกรณีที่ได้รับความช่วยเหลือค่าใช้จ่ายในการเดินทางไปฝึกอบรมเพียงบางส่วนให้เบิกจ่ายค่าใช้จ่ายสมทบเฉพาะในส่วนที่ไม่ได้รับความช่วยเหลือได้ตามพระราชกฤษฎีกาค่าใช้จ่ายในการเดินทางไปราชการแต่ต้องไม่เกินวงเงินที่ได้รับความช่วยเหลือ และภายใต้เงื่อนไข ดังนี้(๑) กรณีได้รับความช่วยเหลือค่าโดยสารเครื่องบินไป - กลับ แล้วแม้จะต่ำกว่าสิทธิที่ได้รับก็ให้งดเบิกค่าโดยสารเครื่องบินแต่ถ้าได้รับความช่วยเหลือค่าโดยสารเครื่องบินเพียงเที่ยวเดียวให้เบิกค่าโดยสารเครื่องบินอีกหนึ่งเที่ยวในชั้นเดียวกับที่ได้รับความช่วยเหลือแต่ต้องไม่สูงกว่าสิทธิที่พึงได้รับ(๒) กรณีมีการจัดที่พักให้ ให้งดเบิกค่าเช่าที่พักแต่ถ้าได้รับความช่วยเหลือค่าเช่าที่พักต่ำกว่าสิทธิที่พึงได้รับให้เบิกค่าเช่าที่พักสมทบเฉพาะส่วนที่ขาดตามที่จ่ายจริงแต่เมื่อรวมกับค่าเช่าที่พักที่ได้รับความช่วยเหลือแล้วจะต้องไม่เกินสิทธิที่พึงได้รับ(๓)กรณีได้รับความช่วยเหลือค่าเบี้ยเลี้ยงเดินทางต่ำกว่าสิทธิที่พึงได้รับให้เบิกค่าเบี้ยเลี้ยงเดินทางสมทบเฉพาะส่วนที่ขาดแต่ถ้ามีการจัดอาหารในระหว่างการฝึกอบรมการเบิกค่าเบี้ยเลี้ยงเดินทางให้เป็นไปตามหลักเกณฑ์ที่กำหนดไว้ในข้อ ๑๘การเบิกค่าใช้จ่ายตามวรรคหนึ่งให้จัดทำรายละเอียดค่าใช้จ่ายตามแบบรายละเอียดค่าใช้จ่ายกรณีได้รับความช่วยเหลือที่สำนักงานกำหนดพร้อมแนบสำเนาหนังสือของส่วนราชการหรือหน่วยงานที่ให้ความช่วยเหลือเพื่อเป็นหลักฐานประกอบการเบิกจ่ายแต่ถ้าหน่วยงานที่ให้ความช่วยเหลือไม่ได้ระบุวงเงินให้ความช่วยเหลือไว้ให้คำนวณเงินค่าใช้จ่ายที่ได้รับความช่วยเหลือตามอัตราค่าใช้จ่ายตามระเบียบนี้ข้อ ๒๙/๓[๓๕]ในกรณีที่สำนักงานประสงค์จะจ้างจัดฝึกอบรมในโครงการหรือหลักสูตรการฝึกอบรมไม่ว่าทั้งหมดหรือบางส่วนให้ดำเนินการได้ตามหลักเกณฑ์และอัตราค่าใช้จ่ายตามระเบียบนี้และถ้าใช้เครื่องบินโดยสารเป็นยานพาหนะในการเดินทางไปฝึกอบรมในต่างประเทศให้ปฏิบัติตามมติคณะรัฐมนตรีและหนังสือกระทรวงการคลังที่กำหนดในเรื่องดังกล่าวด้วยการจ่ายเงินค่าใช้จ่ายตามวรรคหนึ่ง ให้ใช้ใบเสร็จรับเงินของผู้รับจ้างเป็นหลักฐานการจ่ายหมวด ๕การเบิกจ่ายเงินและการรายงาน ข้อ๓๐ การเบิกจ่ายเงินและการรายงานให้เป็นไปตามหลักเกณฑ์ที่เลขาธิการกำหนดข้อ๓๑การเบิกค่าใช้จ่ายในการฝึกอบรมนอกเหนือจากที่กำหนดไว้ในระเบียบนี้ให้ขอความเห็นชอบจากคณะกรรมการข้าราชการฝ่ายศาลปกครองประกาศ ณ วันที่ ๑๖กุมภาพันธ์ พ.ศ. ๒๕๔๓อักขราทร จุฬารัตนกรรมการข้าราชการฝ่ายศาลปกครองทำหน้าที่ประธานกรรมการข้าราชการฝ่ายศาลปกครอง[เอกสารแนบท้าย]๑.[๓๖]แบบรายละเอียดขอเทียบตำแหน่ง (บัญชีหมายเลข ๑) (ยกเลิก)๒.[๓๗]อัตราค่าอาหารว่างและเครื่องดื่ม (บัญชีหมายเลข ๒) (ยกเลิก)๓.[๓๘]อัตราค่าอาหารในการฝึกอบรม (บัญชีหมายเลข ๓) (ยกเลิก)๔.[๓๙]อัตราค่าเช่าที่พักในการฝึกอบรมในประเทศ (บัญชีหมายเลข ๔) (ยกเลิก)๕.[๔๐]อัตราค่าเช่าที่พักในการฝึกอบรมในต่างประเทศ (บัญชีหมายเลข ๕) (ยกเลิก)(ดูข้อมูลจากภาพกฎหมาย)ระเบียบคณะกรรมการข้าราชการฝ่ายศาลปกครองว่าด้วยค่าใช้จ่ายในการฝึกอบรมของสำนักงานศาลปกครอง (ฉบับที่ ๒) พ.ศ. ๒๕๔๔[๔๑]ข้อ๑๗ในกรณีที่มีการฝึกอบรมใดกำลังดำเนินการอยู่ในวันที่ระเบียบนี้มีผลใช้บังคับให้ดำเนินการให้เป็นไปตามระเบียบคณะกรรมการข้าราชการฝ่ายศาลปกครองว่าด้วยค่าใช้จ่ายในการฝึกอบรมของสำนักงานศาลปกครอง พ.ศ. ๒๕๔๓ซึ่งแก้ไขเพิ่มเติมโดยระเบียบนี้ข้อ๑๘ให้เลขาธิการเป็นผู้รักษาการตามระเบียบนี้ และให้มีอำนาจออกประกาศ คำสั่งหลักเกณฑ์ และวิธีการเพื่อประโยชน์ในการปฏิบัติตามระเบียบนี้ระเบียบคณะกรรมการข้าราชการฝ่ายศาลปกครองว่าด้วยค่าใช้จ่ายในการฝึกอบรมของสำนักงานศาลปกครอง (ฉบับที่ ๓) พ.ศ. ๒๕๕๖[๔๒]ข้อ ๑๙การจัดการฝึกอบรมใดที่อยู่ในระหว่างดำเนินการตามหลักเกณฑ์ที่ใช้อยู่ในวันก่อนวันที่ระเบียบนี้ใช้บังคับให้ดำเนินการตามหลักเกณฑ์นั้นต่อไปจนกว่าจะแล้วเสร็จปณตภร/ผู้จัดทำ๒ ตุลาคม ๒๕๕๖[๑] ราชกิจจานุเบกษาเล่ม ๑๑๗/ตอนที่ ๑๓ ก/หน้า ๓/๑ มีนาคม ๒๕๔๓[๒] ข้อ ๓ นิยามคำว่า การฝึกอบรม แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๒) พ.ศ. ๒๕๔๔[๓] ข้อ ๓ นิยามคำว่า การฝึกศึกษา แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๒) พ.ศ. ๒๕๔๔[๔] ข้อ ๓ นิยามคำว่า การปฏิบัติการวิจัย เพิ่มโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๒) พ.ศ. ๒๕๔๔[๕] ข้อ ๓ นิยามคำว่า ผู้เข้ารับการฝึกอบรม แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๖] ข้อ ๓ นิยามคำว่า การฝึกอบรมระดับต้น ยกเลิกโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๗] ข้อ ๓ นิยามคำว่า การฝึกอบรมระดับกลาง ยกเลิกโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๘] ข้อ ๓ นิยามคำว่า การฝึกอบรมระดับสูง ยกเลิกโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๙] ข้อ ๓ นิยามคำว่า การฝึกอบรมประเภทก เพิ่มโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๑๐] ข้อ ๓ นิยามคำว่า การฝึกอบรมประเภทข เพิ่มโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๑๑] ข้อ ๓ นิยามคำว่า การฝึกอบรมบุคคลภายนอก เพิ่มโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๑๒] ข้อ ๖แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๒) พ.ศ. ๒๕๔๔[๑๓] ข้อ ๘แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๑๔] ข้อ ๙แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๒) พ.ศ. ๒๕๔๔[๑๕] ข้อ ๑๑ (๑)แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๑๖] ข้อ ๑๑ (๒)แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๑๗] ข้อ ๑๒ ยกเลิกโดยระเบียบคณะกรรมการข้าราชการฝ่ายศาลปกครองว่าด้วยค่าใช้จ่ายในการฝึกอบรมของสำนักงานศาลปกครอง (ฉบับที่ ๓) พ.ศ. ๒๕๕๖[๑๘] ข้อ ๑๔แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๑๙] ข้อ ๑๔/๑ เพิ่มโดยระเบียบคณะกรรมการข้าราชการฝ่ายศาลปกครองว่าด้วยค่าใช้จ่ายในการฝึกอบรมของสำนักงานศาลปกครอง (ฉบับที่ ๓) พ.ศ. ๒๕๕๖[๒๐] ข้อ ๑๖แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๒๑] ข้อ ๑๗ ยกเลิกโดยระเบียบคณะกรรมการข้าราชการฝ่ายศาลปกครองว่าด้วยค่าใช้จ่ายในการฝึกอบรมของสำนักงานศาลปกครอง (ฉบับที่ ๓) พ.ศ. ๒๕๕๖[๒๒] ข้อ ๑๘แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๒๓] ข้อ ๑๙แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๒๔] ข้อ ๒๐ วรรคหนึ่ง(๒) แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๒๕] ข้อ ๒๑แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๒๖] ข้อ ๒๒แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๒๗] ข้อ ๒๒/๑ เพิ่มโดยระเบียบคณะกรรมการข้าราชการฝ่ายศาลปกครองว่าด้วยค่าใช้จ่ายในการฝึกอบรมของสำนักงานศาลปกครอง (ฉบับที่ ๓) พ.ศ. ๒๕๕๖[๒๘] ข้อ ๒๒/๒ เพิ่มโดยระเบียบคณะกรรมการข้าราชการฝ่ายศาลปกครองว่าด้วยค่าใช้จ่ายในการฝึกอบรมของสำนักงานศาลปกครอง (ฉบับที่ ๓) พ.ศ. ๒๕๕๖[๒๙] ข้อ ๒๓แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๓๐] ข้อ ๒๙แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๒) พ.ศ. ๒๕๔๔[๓๑] ข้อ ๒๙ (๑)แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๓๒] ข้อ ๒๙ (๒)แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๓) พ.ศ. ๒๕๕๖[๓๓] ข้อ ๒๙/๑ เพิ่มโดยระเบียบคณะกรรมการข้าราชการฝ่ายศาลปกครองว่าด้วยค่าใช้จ่ายในการฝึกอบรมของสำนักงานศาลปกครอง (ฉบับที่ ๓) พ.ศ. ๒๕๕๖[๓๔] ข้อ ๒๙/๒ เพิ่มโดยระเบียบคณะกรรมการข้าราชการฝ่ายศาลปกครองว่าด้วยค่าใช้จ่ายในการฝึกอบรมของสำนักงานศาลปกครอง (ฉบับที่ ๓) พ.ศ. ๒๕๕๖[๓๕] ข้อ ๒๙/๓ เพิ่มโดยระเบียบคณะกรรมการข้าราชการฝ่ายศาลปกครองว่าด้วยค่าใช้จ่ายในการฝึกอบรมของสำนักงานศาลปกครอง (ฉบับที่ ๓) พ.ศ. ๒๕๕๖[๓๖] แบบรายละเอียดขอเทียบตำแหน่ง(บัญชีหมายเลข ๑) ยกเลิกโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๒) พ.ศ. ๒๕๔๔[๓๗] อัตราค่าอาหารว่างและเครื่องดื่ม(บัญชีหมายเลข ๒) ยกเลิกโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๒) พ.ศ. ๒๕๔๔[๓๘] อัตราค่าอาหารในการฝึกอบรม(บัญชีหมายเลข ๓) ยกเลิกโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๒) พ.ศ. ๒๕๔๔[๓๙] อัตราค่าเช่าที่พักในการฝึกอบรมในประเทศ(บัญชีหมายเลข ๔) ยกเลิกโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๒) พ.ศ. ๒๕๔๔[๔๐] อัตราค่าเช่าที่พักในการฝึกอบรมในต่างประเทศ(บัญชีหมายเลข ๕) ยกเลิกโดยระเบียบคณะกรรมการข้าราชการฝ่ายศาลปกครอง ว่าด้วยค่าใช้จ่ายในการฝึกอบรมของสำนักงานศาลปกครอง(ฉบับที่ ๒) พ.ศ. ๒๕๔๔[๔๑] ราชกิจจานุเบกษาเล่ม ๑๑๘/ตอนที่ ๑๑๖ ก/หน้า ๖๑/๑๙ ธันวาคม ๒๕๔๔[๔๒] ราชกิจจานุเบกษาเล่ม ๑๓๐/ตอนที่ ๗๒ ก/หน้า ๑๘/๒๑ สิงหาคม ๒๕๕๖